Skinest Energia
Skinest Energia AS on Eesti energeetikaettevõte, mis toodab ja arendab taastuvenergiat. See loodi 1. novembril 2004 tuuleenergia tootmiseks. Ettevõte on Eesti Tuuleenergia Assotsiatsiooni liige. Skinest Energia on Esivere (Rõuste) tuulepargi rajaja, arendaja, omanik ja haldaja. See kuulub kontserni Skinest Group koosseisu, kuhu kuulub muidki tootmisettevõtteid. Skinest Energia kuulub transiidiärimees Oleg Ossinovskile. 2017. aastal oli Skinest Energia käive 1,7 miljonit eurot ja kahjum 280 000 eurot.